बेखेवनाय हाबाफारियाव नार्जारिआ बुङोदि, बड’लैन्ड ओनसोलाव खारकानाफोर गायसंनायनि समा फैबाय, बि.टि.चि ओनसोलखौ रांखान्थि बिथिंआव जौगाहोनो थाखाय गोदान खारकानाफोर गायसंनाया गोनां। बिथांआ बुंबावोदि, ओनसोलाव थानाय साख्रि गोयै लायमोनफोरनो साख्रिनि खाबु होनो हागोन। “खारकानानि बिथिंआव जौगानाय गैयाब्ला, रांखान्थि बिथिंआव माब्लाबाबो जौगानो हाया। आसाम हादोरा दासिमबो खारकानानि बिथिंआव उन जालांनानै दं जायनि जाहोनाव रांखान्थि बिथिंआव जौगानो हायाखै” होन्नानै बिथांआ बुंबावो।